ნერეიდა (მითოლოგია)
ნერეიდები (ძვ. ბერძნ. Νηρηίδες) — ბერძნულ მითოლოგიაში ზღვის ნიმფები, ნერევსის (ძვ. ბერძნ. Νηρεύς) და ოკეანიდი დორისის (ძვ. ბერძნ. Δωρίς) ქალიშვილები. ისინი ორმოცდაათნი არიან (ჰესიოდე «თეოგონიაში» აღნიშნავს რომ, ისინი 50-ნი არიან მაგრამ ჩამოთვლის 51-ს) ან 100. ისინი ცხოვრობენ გროტში ზღვის ფსკერზე. მათი სახელების მიხედვით თუ ვიმსჯელებთ, ისინი არიან ზღვის სტიქიის ხარისხის და თვისებების განსახიერება, რადგან ადამიანებს არ ერჩიან და არიან მათ მიმართ დადებითად გამსჭვალულნი. ისინი იყვნენ თეტიდას ქორწილში . ნერეიდებს ეძღვნება ორფეოსის XXIV ჰიმნი. ნერეიდები ეწევიან იდილიურ-წყნარ ცხოვრებას ზღვის წიაღში, ერთობოდნენ მოზომილ მოძრაობებით — ხორუმი, ტალღების ტაქტში; მთვარიან კარგ ამინდებში ისინი გამოდიან სანაპიროზე ან აწყობენ მუსიკალურ შეჯიბრებებს ტრიტონებთან, ან მიწის ნიმფებთან ერთად მღერიან. მათ განსაკუთრებით თაყვანს სცემდნენ სანაპიროზე მცხოვრები ადამიანები. ეხლანდელ დღემდეც ცოტა შემორჩენილია ნერეიდების თაყვანისცემა, თუმცა საერთოდ ზღვიის სტიქიის ნიმფები არეულია ნაიადებთან. მათ შორის განსაკუთრებით ცნობილებია: ამფიტრიტე — პოსეიდონის მეუღლე; თეტიდა — ნერეიდების გუნდის ხელმძღვანელი, რომლის ქმრობა სურდათ ზევსს და პოსეიდონს, მაგრამ ზევსმა მიათხოვა მოკვდავ პელეას; გალათეა — აკიდის შეყვარებული, ციკლოპის მიერ მოკლული ეჭვიანობის ნიადაგზე; ნემერთეა (ძვ. ბერძნ. Νημέρτεια — ჭეშმარიტება); თალეია — მონაწილეობდა ნერეიდების ტირილში აქილევსთან ერთად.